**KOLLÉGIUMI SZERZŐDÉS**

amely létrejött egyrészről a **Pázmány Péter Katolikus Egyetem** (székhely: 1088 Budapest, Szentkirályi u. 28., adószám: 18055342-2-42; intézményi azonosító: FI79633; képviseletében eljár: Dr. Mátyus Norbert András kollégium igazgató) (a továbbiakban: Egyetem), másrészről:

név: **«Nyomtatási\_név»**, azonosító okmányának (személyi igazolvány/útlevél) száma: ………………………

a.n.: **«Anyja\_nyomtatási\_neve»**, szül. hely és szül. idő: **«Születési\_hely», «Születési\_dátum»**,

lakcím: **«Gyors\_cím»**, Neptun-kód: **«Neptunkód»**

(a továbbiakban: Hallgató) között alulírott helyen és napon, az alábbi feltételek szerint:

**1.** Az Egyetem vállalja, hogy a jelen szerződés rendelkezései szerint kollégiumi férőhely használati jogot biztosít Hallgató számára a **Pázmány Péter Egyesített Kollégium Barat Szent Magdolna Zsófia Tagkollégiumának** épületében(**1088 Budapest, Múzeum utca 19.**), a **«Szobaszám»** **számú** **szobában**.

**2.** A férőhely használat joga a **2024. 11. …. napjától 2025. 06.30. napjáig** terjedő határozott időre szól azzal, hogy legalább egy hét egybefüggő időtartamú oktatási szünetek időtartamára Hallgatót Egyetem a kollégium elhagyására szólíthatja fel.

**3.** A kollégiumi férőhelyet – Hallgató igényeit figyelembe véve – az Egyetem jogosult kijelölni. Hallgató az elhelyezés megváltoztatására nem jogosult, de indokolt esetben írásban kérelmezheti azt a Kollégium igazgatójától.

**4.** Hallgató kijelenti, hogy a jelen szerződés aláírását megelőzően a kollégiumi férőhelyet, a kollégium házirendjét (a továbbiakban: Házirend), valamint az Egyetem vonatkozó szabályzatait megismerte, és a szabályzatokban, továbbá a Házirendben foglaltakat magára nézve kötelezőnek ismeri el. Egyetem a szabályzatok, valamint a Házirend félévközi módosításának jogát fenntartja azzal, hogy a módosítás nem vezethet a Hallgató jogainak aránytalan csorbításához.

**5.** A kollégiumi férőhely használatának biztosítása magában foglalja a jogszabályban meghatározott kollégiumi alapszolgáltatások biztosítását is. A jogszabályban előírt kollégiumi alapszolgáltatások igénybevételéért Egyetem – a jelen szerződésben foglalt kollégiumi díjon felül egyéb – díjat, vagy költségtérítést nem követelhet. Az alapszolgáltatásokon felüli – önkéntesen igénybe vehető – esetleges többletszolgáltatásokért az Egyetem a Hallgatótól jogosult térítési díjat szedni.

**6.** Hallgató a jelen szerződés szerinti alapszolgáltatások biztosításáért **«Kollégiumi\_Díj»** **forint/hó** **kollégiumi díjat köteles fizetni előre minden hónap tizedik napjáig, kivételt képez szeptember és február, mely hónapok díját az októberi és a márciusi díjakkal együtt október és március hónap tizedik napjáig utólag fizetni.** A díjfizetési kötelezettség abban az esetben is fennáll, amennyiben a kollégiumi szolgáltatást ténylegesen nem veszi igénybe – kivéve, amennyiben az Egyetem a kollégiumi szolgáltatást a jelen szerződés rendelkezései szerint nem biztosítja, ide nem értve a jelen szerződés szerinti oktatási szüneteket. A kollégiumi díjat a Neptun rendszeren keresztül történő bankkártyás befizetéssel kell a megadott határidőben teljesíteni. Amennyiben Hallgató hallgatói jogviszonya a jelen szerződés időtartama alatt megszűnik, vagy egyéb okból a Neptun rendszeren keresztül történő befizetés lehetősége a számára nem biztosítható, úgy a díjat banki átutalással köteles rendezni az Egyetem által megadott bankszámlaszámra. Egyetem a befizetett díjról számlát állít ki.

**7.** Amennyiben Hallgató a kollégiumi díj befizetésével késedelembe esik, és a késedelem időtartama a két hónapot nem haladja meg, úgy a befizetési kötelezettségét **az általános késedelmi díj** megfizetése mellett teljesítheti. Amennyiben a késedelem időtartama a két hónapot eléri úgy a Kollégium képviselője jogosult a kollégiumi szerződést azonnali hatállyal felmondani, és a késedelem teljes időszakára az elmaradt befizetések vonatkozásában a jegybanki alapkamatnak megfelelő mértékű késedelmi kamatot is követelni.

**8.** Hallgató a kollégiumi férőhely szolgáltatást harmadik személy számára nem ruházhatja át, nem oszthatja meg, a férőhelyet albérletbe vagy harmadik személy használatába nem adhatja.

**9.** Hallgató a kollégiumi férőhelyet bútorozott állapotban a jelen szerződés 1. sz. mellékletét képező Átadás-átvételi jegyzőkönyv és leltár alapján, elszámolási kötelezettséggel veszi használatba. Hallgató a kollégiumi helyiségeken engedély nélkül semmilyen átalakítást nem végezhet. A jelen szerződés megszűnésekor Hallgató köteles a helyiséget saját vagyontárgyaitól kiürített állapotban átadni. Az Átadás-átvételi jegyzőkönyv és leltár szerint átvett vagyontárgyakban bekövetkezett hiányért vagy – a rendeltetésszerű használattal szükségszerűen együtt járó mértéket meghaladó – károsodásért teljeskörűen felel. A Hallgató által okozott egyéb károkra a nemzeti felsőoktatásról szóló 2011. CCIV. törvény rendelkezései az irányadók. Amennyiben a lakóhelyiségben vagy az ott elhelyezett dolgokban bekövetkezett kár okozója nem állapítható meg, úgy a lakóhelyiségben lakók a kárért egyetemlegesen felelnek.

**10.** A lakóhelyiséget, és a hozzájuk kapcsolódó helyiségeket a Hallgató saját maga köteles tisztán tartani. Köteles továbbá gondoskodni a tőle származó szemét hulladéktárolóba történő kihordásáról. A takarítás elmulasztásából származó többletkiadások, illetve az esetleges közegészségügyi hatósági bírságok a szobában lakó Hallgatókat terhelik.

**11.** Hallgató kifejezetten kijelenti, hogy az Egyetem tűzvédelmi szabályzatát megismerte, és kötelezőnek fogadta el.

**12.** Az Egyetem képviselője rendkívüli helyzetekben (pl. a Házirendben leírt rendeltetésszerű használat ellenőrzése, kárelhárítás, tűzveszély, élet-, illetve balesetveszély elhárítása stb.) a Hallgató előzetes értesítése nélkül, a Hallgató távollétében is jogosult a lakószobába bemenni. Egyéb esetben az Egyetem képviselője a Hallgatóval előzetesen egyeztetett időpontban jogosult használatellenőrzési, javítási vagy egyéb munkálatok elvégzése céljából a lakóhelyiségbe bemenni. Amennyiben a lakóhelyiségbe való bejutás időpontjában a Hallgató nincs jelen, úgy az Egyetem képviseletében legalább két személy köteles egyidejűleg jelen lenni.

**13.** Hallgató a kollégiumban nem tarthat állatot, nem zajonghat, illetve viselkedésével – a Házirendben foglaltak szerint – köteles tiszteletben tartani az intézmény szellemiségét, katolikus jellegét, valamint az emberi együttélés általános normáit. Hallgató látogatót a Házirendben foglaltak szerint fogadhat.

**14.** Az Egyetem a Hallgató által a lakóhelyiségben elhelyezett vagyontárgyakért nem vállal felelősséget.

**15.** A Hallgató a kollégiumi férőhelyet a jelen szerződés aláírását követően jogosult birtokba venni.

**16.** Jelen szerződés egyoldalúan, azonnali hatállyal felmondható – a másik félhez intézett írásbeli nyilatkozattal – amennyiben a másik fél a jelen szerződés rendelkezéseit súlyosan vagy ismételten megszegi. Hallgató részéről ilyennek minősül a hallgatói jogviszony megszűnése, a fizetési kötelezettség elmulasztása, illetve a Házirend, valamint az Egyetem más szabályzatainak megszegése.

**17.** A szakkollégiumi felvételi eljárással felvett Hallgató kollégiumi szerződése - amennyiben szakkollégiumi tagsága bármilyen okból megszűnik – megszüntethető.

**18.** Hallgató jogosult a jelen szerződést a határozott idő lejártát megelőzően is írásban felmondani, a kollégium igazgatójához intézett írásbeli nyilatkozattal. **A kollégiumi tagsági jogviszony a bejelentést vagy felmondást követő hónap utolsó napjával szűnik meg.** Hallgató felmondása esetén köteles a kollégiumi díjat a kollégiumi tagsági jogviszony megszűnéséig megfizetni.

**19.** A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a felsőoktatásra vonatkozó hatályos jogszabályok rendelkezései az irányadók.

A felek a jelen szerződést elolvasás és közös értelmezés után, mint akaratukban mindenben egyezőt írják alá.

Mellékletek: 1. sz. melléklet: Átadás-átvételi jegyzőkönyv és leltár

2. sz. melléklet: Kiköltözési jegyzőkönyv

Budapest, 2024. év 11. hó …. nap

|  |  |
| --- | --- |
| ………………………..…………….Pázmány Péter Katolikus Egyetemképv.: Dr. Mátyus Norbert Andráskollégium igazgató | ………………………..…………….Hallgató |